CELEX: 32020D0710
Language: hu
Date: 2020-05-25 00:00:00
Title: A Tanács (EU) 2020/710 határozata (2020. május 25.) a nemzeti központi bankok külső könyvvizsgálóiról szóló 1999/70/EK határozatnak a Latvijas Banka külső könyvvizsgálói tekintetében történő módosításáról

28.5.2020   
               
               
                  HU
               
               
                  Az Európai Unió Hivatalos Lapja
               
               
                  L 166/3
               
            
         A TANÁCS (EU) 2020/710 HATÁROZATA
         (2020. május 25.)
         a nemzeti központi bankok külső könyvvizsgálóiról szóló 1999/70/EK határozatnak a Latvijas Banka külső könyvvizsgálói tekintetében történő módosításáról
         AZ EURÓPAI UNIÓ TANÁCSA,
         tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló 4. jegyzőkönyvre és különösen annak 27. cikke 27.1. bekezdésére,
         tekintettel az Európai Központi Banknak az Európai Unió Tanácsához intézett, a Latvijas Banka külső könyvvizsgálóiról szóló, 2020. március 19-i ajánlására (1) (EKB/2020/14),
         mivel:
         
                     (1)
                  
                  
                     Az Európai Központi Banknak (EKB) és azon tagállamok nemzeti központi bankjainak beszámolóit, amelyek pénzneme az euro, az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizniük.
                  
               
                     (2)
                  
                  
                     A Latvijas Banka külső könyvvizsgálóinak megbízatása a 2019-es pénzügyi év ellenőrzését követően lejárt. Ezért külső könyvvizsgálók kinevezése szükséges a 2020. pénzügyi évtől.
                  
               
                     (3)
                  
                  
                     A Latvijas Banka a SIA Ernst & Young Balticot választotta külső könyvvizsgálóiként a 2020–2024. pénzügyi évekre.
                  
               
                     (4)
                  
                  
                     Az EKB Kormányzótanácsa azt ajánlotta, hogy a 2020–2024. pénzügyi évekre a SIA Ernst & Young Balticot jelöljék ki a Latvijas Banka külső könyvvizsgálójának.
                  
               
                     (5)
                  
                  
                     Az 1999/70/EK tanácsi határozatot (2) az EKB Kormányzótanácsának ajánlása alapján ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az 1999/70/EK határozat 1. cikkének (18) bekezdése helyébe a következő szöveg lép:
            
               
                  „(18)   A Tanács jóváhagyja a SIA Ernst & Young Balticot mint a Latvijas Banka külső könyvvizsgálóját a 2020–2024-es pénzügyi évekre.”
               
            
         
         
            2. cikk
            Ez a határozat a róla szóló értesítés napján lép hatályba.
         
         
            3. cikk
            Ennek a határozatnak az Európai Központi Bank a címzettje.
         
         
            Kelt Brüsszelben, 2020. május 25-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  HL C 98., 2020.3.25., 1. o.
         
         
            (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).